sasicodes/solvari-1 huggingface dataset:
சென்னைப்பல்கலைக்கழகதமிழிலக்கியத்துறை ஒழுங்குசெய்த பன்னாட்டுத் தமிழாளுமைகள் பங்குபெற்ற கலந்துரையாடல் இந்த அரங்கில் நமது அண்டையில் இருக்கக்கூடிய ஈழத்தில் நடக்கும் போர் அது தொடர்பாக உருவாகி வருகிற இலக்கியங்கள் குறித்த ஒரு கலந்துரையாடலுக்கு நாம் ஏற்பாடு செய்ததற்கு காரணம் ஈழத்தில் பிறந்த உலகம் முழுவதும் இன்று பரந்து வாழ்கிற பல அறிஞர்கள் வேறொரு பணிக்காக சென்னைக்கு வந்தபோது அவர்களை நாம் பயன்படுத்திக் கொண்டு அவர்களோடு கலந்துரையாடுவதற்காக இந்த வாய்ப்பை நாம் ஏற்படுத்தியிருக்கிறோம்.
எங்கள் எம்.ஏ தமிழ் இலக்கியம் மற்றும் பண்பாடு படிக்கும் மாணவர்களுக்கு என்று அவர்களுக்கு ஓரு தாள் ஒரு பேப்பர் படிக்கிறார்கள்.
அது தமிழ் டயஸ்பொரா என்று ஆங்கிலத்தில் சொல்லக்கூடிய குறிப்பாக மிக அண்மைக்காலங்களில் தமிழர்களுக்கு ஏற்பட்டிருக்கின்ற நாடுவிட்டுநாடு வாழக்கூடிய இந்த அவலத்தை அடிப்படையாகக் கொண்ட அந்த வாழ்க்கைமுறைச் சார்ந்து உருவாகியிருக்கும் பல்வேறு விதமான கலை இலக்கியக் கூறுகளை அறிந்து கொள்ளும்வகையில் எங்கள் மாணவர்களுக்கு நடத்தி வருகிறோம்.
டயஸ்பொரா என்ற சொல்லை எடுத்துப் பார்த்தால் அது யூதர்கள் தங்கள் நாட்டிலிருந்து வெளியேற்றப்பட்டதைக் குறிக்கும் ஒரு சொல் என்று மட்டுமே அது அகராதியில் குறிப்பிடப்பட்டிருக்கிறது.
அந்தப் பின்புலத்தில் எங்கள் மாணவர்கள் தமிழ் டயஸ்பொரா தாள் தொடர்பான ஒரு நேரடிப் பயிற்சியாகவும் இந்த கலந்துரையாடல் அமையும் என்று நாங்கள் கருதுகிறோம்.
ஏன் நாம் இதையெல்லாம் குறித்து இவ்வளவு விளக்கமாகச் சொல்ல வேண்டியிருக்கிறது என்றால் சமகால நடவடிக்கை சார்ந்த விசயங்களை நாங்கள் ஒரு பாடமாகக் கற்பதற்கு விருப்பப்பட்டால் அதற்கு கொடுக்கப்படும் வெவ்வேறுவேறு வகையான அந்த வண்ணங்கள் குறித்து நாம் அக்கறை கொள்வதனால் இப்படியான விளக்கங்களையெல்லாம் சொல்ல வேண்டிய அவசியம் இருக்கிறது என்பதையும் நான் உங்களுக்குத் தெரிவித்துக் கொள்கிறேன்.
ஈழத்தைப் பொறுத்தவரை இந்தப்போரில் உருவாகக் கூடிய இலக்கிய வகை என்பதைப் பற்றிக் கூறுகிறபோது தமிழ்நாட்டில் அல்லது தமிழில் வந்த இரு கவிதைத் தொகுதிகளை ஈழத்துக்கவிதைத் தொகுதிகளைக் கூற வேண்டும்.
அந்த கவிதைத் தொகுதிகளை தொகுத்தவர்கள் நுகுமானும் ஏசுராசா என்பவரும் ஈழத்து தமிழ்க்கவிதையின் முக்கியமான போக்குகளை பிரதிபலிக்கும் ஐந்து தலைமுறைகளை உறுதிபடுத்திய ஒரு தொகுப்பு என்று அந்தக் கவிதைத் தொகுதியின் முன்னுரையில் எழுதியிருக்கிறார்கள் தமிழ்நாட்டைப் பொறுத்தவரை ஈழத்துக்கவிதைகளை மிக விரிவாக அறிமுகப்படுத்திய மிக முக்கியமான தொகுப்பு நூல் என்று சொல்லமுடியும்.
அந்த கவிதைத்தொகுதியில் வரக்கூடிய கவிதைகள் ஒருஏதோஒரு எடுத்துக்காட்டாக இப்படி அந்தக் கவிதைத் தொகுதியில் நாம் இந்த கவிதைத் தொகுதியைத்தான் படிக்க வேண்டும் என்ற அக்கறை எடுத்து ஒரு கவிதையைப் படித்தாலே போதும்.
மனதிடம் சொல்லி வெளிக்கொணர்ந்தேன் வீதியெல்லாம் குருதி கிடந்தது வேலியெல்லாம் எரிந்திருந்தது தொலைவில் துரத்தும் ஒலிகளின் சத்தம் கேட்கிற நெஞ்சோ மறுபடி உடைந்தது கழுகுகளாக தரையிறங்கியது மறுபடி உறக்கம் கலைந்தாயிற்று இருளின் அமைதியில் வெளியில் கரைந்தேன் விழியின் மணிகளில் தீப்பொறி ஏந்தினேன்.
ஒன்று சொல்லாமல் போய்விட்ட உனக்கு மற்றது சொல்லாமல் வந்துவிட்ட அவர்களுக்கு இப்படி அனைத்துக் கவிதைகளும் அந்த களத்தில் நடந்தபோரை போர் சார்ந்த பல்வேறு விதமான கூறுகளை மெய்மைப்படுத்தியதை நாம் காணமுடிகிறது.
எனவே தமிழ்கவிதை பாரம்பரியத்தில் ஒரு ஆண்டுகளுக்கு முன் வந்த தொகுதியும் தன்னுடைய தன்மையாலும் கூறுகளிலும் முற்று முழுதாய் வேறொரு பரிமாணத்தையும் போக்கையும் அது சொல்வதென்று சொன்னால் அது பற்றிய அக்கறை நமக்கு மிக முக்கியமாக இருக்கிறது.
அதுபற்றிய படிப்பும் அது பற்றிய பேச்சும் நமக்கு மிக அவசியமான ஒன்றாக படுவதென்ற காரணத்தால் அப்படியான ஏற்பாட்டை நாம் செய்திருக்கிறோம் இதைப்போலவே கவிதையைப் போல மிகுதியான நாடகங்கள் வந்திருக்கின்றன.
இப்படி நாட்குறிப்புகளாகவும் கடிதங்களாகவும் காவியங்களாகவும் புதினங்களாகவும் நாடகங்களாகவும் மிகமிக அதிகமாக கவிதைகளாகவும் தமிழ் இலக்கியம் தமிழர்களால் எழுதப்படுகிற தமிழ்நாடு சாராத வேறொரு மண்ணில் வாழுகிற தமிழர்களால் உருவாக்கப்படுகிற இந்த இலக்கியம் தமிழ்இலக்கியத்திற்கு ஒரு மிகப்பெரிய பாரம்பரியத்தைத் தருகின்றது.
அது முதல் உலகப்போர் ஓவியங்கள் சார்ந்த அல்லது கலைசார்ந்த படைப்பு சார்ந்த ஒரு புதிய தன்மையை தனக்குள் கொண்டு வந்ததைப்போல் பிற்காலங்களில் ஒரு புதிய இலக்கிய வகையை உலகுக்குச் சொல்லியது போல கருப்பின மக்களின் போராட்டம் ஒரு புதிய இலக்கிய வகையை உலகுக்கு தந்ததைப்போல தமிழர்களுக்கும் அது வாய்த்திருக்கிறது.
இந்த இலக்கிய வகையின் பல்வேறு பரிமாணங்களை அல்லது அதில் ஈடுபட்ட அல்லது அதோடு வாழ்ந்து கொண்டிருக்கிற அல்லது அப்படியான கவிதைகள் பலவற்றை எழுதிய பலரும் இங்கு வந்திருக்கிறார்கள்.
இங்கு வந்திருக்கிற ஒவ்வொருவரும் அந்த சூழலில் அந்த வாய்ப்பைப் பின்பற்றி இருந்தவர்கள் என்பதை நான் உங்களுக்குச் சொல்லிக்கொள்கிறேன்.
இன்று இந்த நிகழ்ச்சிக்காக வந்திருக்கின்ற கவிஞர் வில்வரெத்தினம் அவர்களையும் அவர் யாழப்பாணத்தை சேர்ந்தவர் நந்தினி சேவியர் அவர்கள் அவரும் யாழப்பாணத்தைச் சேர்ந்தவர்.
வசந்தி ராஜா அவர்கள் யாழப்பாணத்தைச் சேர்ந்தவர் கனடாவில் வாழ்பவர் என்று நினைக்கிறேன் பார்வதி கந்தசாமி அவர்கள் யாழ்ப்பாணத்தவர் கனடாவில் வாழ்கிறார்.
நடராஜ சுசீந்திரன் ஜெர்மனியில் வாழும் ஈழத்தமிழர் பாரதிதாசன் ஜெர்மனியில் வாழும் ஈழத்தமிழர் செல்வம் அருளானந்தம் கனடாவில் வாழும் தமிழுர்.
அதைப்போல நார்வேயில் வாழுகிற சரவணன் தமிழகத்தில் வாழுகிற மதுசூதனன் கனடாவில் வாழுகின்ற கவிஞர் சேரன் கொழும்பில் இருக்கிற ஜீவாகரன் மேலும் நான் பெயர் சொல்லாமலும் வேறு சிலபேர் இங்கிருக்கலாம்.
என்று கேட்டுக்கொண்டு இப்பொழுது பேரா.சிவத்தம்பி அய்யா அவர்கள் இந்த போரால் உருவான இலக்கியம் குறித்த கலந்துரையாடலை ஒருங்கிணைக்கும் வகையில் தமது உரையை நிகழ்த்துவார்கள் நன்றி சென்னைப்பல்கலைக்கழக இலக்கியத்துறையைச் சார்ந்து மிகுந்தசிரமேற்கொண்டு ஒழுங்குசெய்யப்பட்ட ஒரு ஒருங்குகூடலாகும் இது.
ஒரு கட்டுக்கோப்பை இந்தக் கருத்தரங்கின் இந்த கலந்துரையாடலின் முழு நேரத்திலும் பேணிக்கொள்வோமேயானால் நிறைந்த பிரயோசனம் கிடைக்கும்.
போர் இலக்கியம் என்பது தமிழுக்கு மாத்திரமல்ல உலக இலக்கியங்கள் எல்லாவற்றிலும் மிகக் கணிசமான காத்திரமான தாக்கங்களை ஏற்படுத்தியுள்ளது.
அந்தந்த நாடுகளில் ஏற்பட்ட போர்கள் ஒரு புறமாகவும் உலக நிலையில் ஏற்பட்ட போர்கள் ஒரு புறமாகவும் இந்த போர்கள் என்பவை மனிதர்கள் தாங்கள் காணுகின்ற விடயங்களை உணர்கின்ற முறையிலே மாற்றியமைந்திருக்கின்றது.
அசாதரணமான இயற்கை விதிகளை மீறியபோது அது மனித அருந்தல்களுக்கும் துன்பங்களுக்கும் இடர்களுக்கும் போரின் காரணமும் போரின் காரியமும் எப்போதும் அவர்களைக் கவர்ந்த வண்ணமாக இருக்கிறது.
புறநானூற்றில் பார்த்தோமானால் அங்கும் போருக்குச் செல்லுங்கள் என்றும் போருக்குச் செல்லவேண்டாமென்றும் போரினால் இழைக்கப்பட்ட துக்கம்பற்றி போரில் ஏற்பட்ட இழப்புகளினால் கணவனை இழந்த ஒருபெண் எவ்வாறு நிலத்தில் சோறு உண்ண வேண்டி வந்தது பற்றி இப்படியெல்லாம் போரினுடைய பன்முகங்களை புறநானூறு காட்டுகிறது.
ஆனால் தமிழுக்கு முற்றிலும் புதிதாக அமைந்ததென்றால் மலேசியாவில் நாற்பதுகளில் ஏற்பட்ட ஜப்பானிய போர் சம்பந்தமான போர்கள் அறியப்பட்ட முழுமுறைகள் நாங்கள் சற்று பின்னோக்கிப் பார்க்க கூடியதாக இருக்கிறது.
அல்லது பர்மாவினால் போரின் காரணமாக பர்மாவில் ஏற்பட்ட குழப்பங்கள் தமிழக வாழ்க்கையை எவ்வாறு பாதித்தது என்பதுபற்றி சான்றாக எத்தனையோ நாவல்கள் வந்துள்ளன.
இதனால் ஏற்பட்ட நகர்வுகள் பெயர்வுகள் சமூக உறவுகளில் வாழ்க்கைகளில் ஏற்பட்ட மாற்றங்கள் இதனால் தமிழ் இலக்கியக் கூறுகளில் ஒரு அசாதரணமான ஒரு போக்கினை கொண்டு வந்தது.
இப்பொழுது இங்கு இலங்கையிலிருந்து வந்துள்ள இவர்களது கடமை என்னவென்றால் இந்த கவிதை இந்தப் படைப்பாக்கம் எவ்வாறு நிகழ்ந்தது என்பதனைப் படைப்பிலக்கிய கர்த்தாக்கள் என்கின்ற வகையில் அல்லது சுவைஞர்கள் என்ற வகையில் எங்களுடைய மனப்பண்புகளை நாங்கள் எடுத்துக் கூறுவோம்.
இங்கு எதிர்பார்க்கப்படுவது போரின் காரண காரியக் கருத்துநிலை போராட்டங்கள் அது பற்றிய ஒரு வரியை அதனால் ஈழத்து இலக்கியம் பற்றிய ஒரு புரிந்துணர்வுக்கு நாங்கள் உதவுவதாக இருப்போம் என்று கருதுகிறேன்.
போர்க்கால பாடல்கள் போருக்குக் கூவி அழைக்கின்ற பாடல்கள் ஒருபுறம் நடந்துக்கொண்டிருக்கையில் அனர்த்தங்களைப் பாடுகின்ற பாடல்கள் போரினால் நாம் பெற்ற அவலங்களைப் பாடுகின்ற பாடல்களும் புகலிடத்தில் நாங்கள் கேட்கின்ற வாசகங்களாகப் பதிவு செய்யப்படுகின்றன.
என்ற புகலிட இலக்கியம் என்கின்ற புதிய இலக்கியப்பரப்பில் இன்று தோற்றம் பெற்று அல்லது ஒரு முறிந்த கிளையாக காணப்படுகின்ற அந்த இலக்கியத்தில் காணப்படுகின்றன.
வார்த்தைகளால் இந்த உலகத்தை ஆளும்படியாக நாங்கள் கட்டிவிடலாமென்ற ஹவுஸ் என்கின்ற காவியத்தில் பேராசிரியர் என்கின்ற நாடகத்தில் பிரிஸ்டோ தம்முடைய மாணவர்களுக்கு பேராசிரியர் உடையோடு வந்து கொடுக்கின்ற பேருரையில் அவருடைய வாசகங்கள் இருக்கின்றன.
இந்த வார்த்தைகளால் ஒரு உலகத்தையே ஒரு போலி உலகத்தையே கட்டியமைக்கின்ற போருக்கு கூவி அழைக்கின்ற விசயங்கள் நடந்து கொண்டிருக்கின்றபொழுது போரின் உபஉற்பத்திகளாக நாங்கள் அகதிகளாக நாடெங்கும் உலகெங்கும் பரந்து கிடக்கிறோம்.
இதுவரைக்கும் தமிழர்களின் கல்தோன்றி மண்தோன்றா காலத்தே வாளொடு முன் தோன்றிய மூத்த இனங்கண்ட போரதிக்க ஓரினம் நான் தமிழன்தானா?
அல்லது ஆப்பிரிக்காவில் எங்கையோ ஒரு மூலையில் பிறந்த கருப்பனோடு என்னை அடையாளப்படுத்தக்கூடிய ஒருவனா என்கின்ற வாசகங்களை அந்த இலக்கியங்கள் பேசுகின்றன.
ஆனால் அங்கே நாங்கள் இந்த அந்த புகலிட இலக்கியங்கள் வந்து இந்த போரால் விடுபட்ட இன்னொரு முக்கியமாக ஒரு பாத்திரமாக அல்லது பாதகமான அம்சமாக பெண்விடுதலையை நான் பார்க்கிறேன்.
அங்கே இருக்கின்ற ஆண்களும் சரி பெண்களும் சரி இதுவரை காலமும் இதுவரை என்னுடைய சமூகம் ஒடுக்கிய ஒடுக்கப்பட்டுக் கொண்டிருக்கின்ற பெண்ணினத்தின் இதுவரையிலான பாடுகளை நினைத்து இனியும் நாங்கள் அதிலிருந்து திரும்ப வேண்டும் என்கின்ற இன்னொரு பரிமாணத்தையும் நாங்கள் அங்கே காணக்கூடியதாக இருக்கின்றோம்.
நான் ஆரம்பத்தில் சொன்னவாறே தங்களை இன்னொரு வேற்று மனிதனாகவும் தான் இதுவரை கற்றுக்கொண்ட பாரம்பரியங்கள் பண்பாடுகளையுடைய விழுமியங்களாகக் கருதப்பட்ட விசயங்களிலிருந்து விலகி இன்னொரு விழுமியங்களைத் தேடுகின்ற போக்கு அங்கே நிலவுகின்றது.
எங்கள் புகலிட இலக்கியங்கள் வந்து இந்த போரால் விடுபட்ட இன்னொரு முக்கியமாக ஒரு பாத்திரமாக அல்லது பாதகமான அம்சமாக பெண் விடுதலையை நான் பார்க்கிறேன்.
அங்கே இருக்கின்ற பெண்கள் அங்கே இருக்கின்ற பெண்களும் சரி இதுவரை காலமும் இதுவரை என்னுடைய சமூகம் ஒடுக்கிய ஒடுக்கப்பட்டுக் கொண்டிருக்கின்ற பெண்ணினத்தின் இதுவரையிலான பாடுகளை நினைத்து இனியும் நாங்கள் அதிலிருந்து திரும்பவேண்டும் என்கின்ற இன்னொரு பரிமாணத்தையும் நாங்கள் அங்கே காணக்கூடியதாக இருக்கின்றோம்.
நான் ஆரம்பத்தில் சொன்னவாறே தங்களை இன்னொரு வேற்று மனிதனாகவும் தான் இதுவரை கற்றுக்கொண்ட பாரம்பரியங்கள் பண்பாடுகளுடைய விழுமியங்களாகக் கருதப்பட்ட விசயங்களிலிருந்து விலகி இன்னொரு விழுமியங்களைத் தேடுகின்ற போக்கு அங்கே நிலவுகின்றது.
மூன்றாவதாக பாசம் பசிப்ப மடியைக் கொல்லலாமா பதினெண்கீழ்க்கணக்கு நூலில் திரிகடுகம் சொல்லுகின்ற வார்த்தையின் மூலம் வார்த்தையாக நாங்கள் அங்கிகரிக்கின்றோம்.
ஏதோ அங்கிடும் பிச்சையாக அங்கிடும் சமூக உதவியாக எங்களுக்கு கிடைக்கின்றவை நாளை மதிப்பு கூடுகையில் அவர்களுக்கு என்னுடையது எனக்கு கிடைக்கின்ற ஒரு பங்கை அனுப்ப வேண்டுமென்று அவர்கள் அனுப்பிக் கொண்டிருக்கிறார்கள்?
ஆதங்கம் மனிதனுக்குள் ஏற்படுகின்ற அதாவது கடந்தகால நினைவுகளையே இன்பமாகவும் கடந்தகாலத்தில் துன்பங்களில் அழுந்திய காலங்களையும் இன்பமாகக் கருதும் ஒரு போக்கை அந்த புகலிட இலக்கியங்களில் நீங்கள் காணலாம்.
அதாவது என்னுடைய தாத்தாவுக்கு ஒரு யானை இருந்தது என்று கதை பேசுவது அல்லாமல நாங்கள் பட்ட அனுபவங்களும் அது இன்பமாக இருக்கலாம் அல்லது துன்பமான அனுபவமாக இருக்கலாம்.
ஆனால் புகலிடத்தில் இவையாவும் இனிக்கின்ற தன்மையை இவையாவும் எம்முடைய கடந்த காலங்கள் யாவும் இனிக்கின்ற தன்மையைக் காணுவதால் எங்களுக்கு பச்சாதாபமே மிஞ்சியிருக்கின்றன.
நாங்கள் இப்பொழுது வாழ்ந்துக் கொண்டிருக்கிற ஒரு பொருளாதார பொருளாதாரத்தில் மேம்பட்ட ஒரு சமூகத்தில் எங்களுக்கு நல்ல உடை உடுத்தக் கூடியதாக இருக்கின்றது.
இறுதியாக இந்த விசயங்கள் எங்களது பச்சாதாபங்கள் எங்களுடைய இலக்கியங்களில் விஞ்சியிருக்கும் என்றுக் கூறி இதோடு நாங்கள் எப்பொழுதுமே உரைக்கின்ற நீ சொல்லுகின்ற எம்முடைய வாசகம் எனக்கு உடன்படாது போனாலும் நீ அதை சொல்ல வேண்டும் என்கின்ற உரிமையைப் பாதுகாப்பதற்கு என்னுடைய உயிரை ஈந்தேனும் நான் அந்த உன்னுடைய உரிமையை பாதுகாப்பேன் என்ற தத்துவ ஞானியின் வசனங்களோடு உங்களிடமிருந்து விடைபெறுகின்றேன் நன்றி.
பாட்டொன்று பாடச்சொல்லுகிறார்கள்பாடுகிறார் எமது சிதைந்த நகரின் வாயில் தொலைவில் தெரியுதே என்ற இந்தப்பாடலைப் பாடியவன் யாழ்ப்பாணத்தின் ஒரு இளங்கவிஞனும் நாடக ஆசிரியருமாகிய நிலாந்தன்.
தொடர்ந்தும் அவ்வாறு போர்க்கால வாழ்வை எதார்த்தமாக ஏற்றுக்கொண்டு வாழ்வதற்குரிய ஒருவாழ்க்கை எங்களால் முழுவதுமாக வரவேற்கப்படக் கூடியது.
இந்த போர்க்கால சிதைவுகளினால் ஏற்பட்டிருக்கிற மனத்துயரங்களும் புண்களும் விழுப்புண்களாக பிறருக்குத் தெரிந்தாலும் எங்கள் மனத்திலேயே அவைகள் காயம்பட்ட புண்களாகத்தான் ரணம் படிந்திருக்கின்றது.
இதில் எந்த விதமான வேற்று நியாயங்களுக்கும் இடமில்லை என்று சொல்லக்கூடிய வகையில் கவிதைகளில் நாங்கள் அவற்றைப் புலப்படுத்திக் கொண்டிருக்கிறோம்.
பச்சாதாபங்கள் போர்க்கால வாழ்வில் ஏற்பட்டிருக்கிற அனர்த்தங்கள் சிதைவுகள் எல்லாவற்றிற்கும் மேலாக இது எல்லாவற்றிற்கும் மூலகாரணியாக இருந்த அந்த நிர்ப்பந்தம் என்ன?
டி.எஸ் சேனநாயகா அவர்கள் ஆட்சிக்கு வந்தபொழுது முழுச்சுதந்திரம் எய்துவதற்கு முன்பதாக ஆட்சிக்கு வந்திருந்த காலத்திலயே ஆங்கிலேயர்களோடு சேர்ந்து ஒரு விவசாய குடியேற்றத் திட்டம் ஒன்றை அமைப்பதற்கு விரும்பியபொழுது ஆங்கிலேயர்களால் ஒருசிங்களப் பிரதேசம் அதற்கு முன்மாதிரி நிலமாக தேர்ந்தெடுக்கப்பட்டது.
அதிலே முற்று முழுதாக திருப்தி அடையாத டி.எஸ் சேனாநாயகா அவர்கள் இலங்கையின் ஹைபெக் சிலோன் பத்திரிக்கையின் அவருடைய நண்பர்களாக இருந்த ஒரு சிங்கள பத்திரிக்கை ஆசிரியரை அழைத்து பாலத்தீனத்திலே எவ்வாறு யூதர்கள் குடியேற்றம் செய்கிறார்கள் என்பதை பூரண விவரங்களுடன் கொண்டுவந்து ஒரு ஆய்வறிக்கையை டி.எஸ் சேனநாயாக அவர்களிடம் சமர்ப்பித்தார்.
அவ்வாறு செய்யப்பட்டதன் பின்னால் தமிழர்களதும் முஸ்லீம்களதும் வாழ்விடமாக கல்லோயாவில் அவர்களுடைய நிலங்கள் அவர்களுடைய வாழ்விடத்திலிருந்து அடித்து குலைத்துவிட்டு அந்த இடத்தில் திட்டமிட்ட விவசாயக் குடியேற்றத்தை நிகழ்த்தினார்.
இதைத் தொடர்ந்து அம்பாறையில் டி.எஸ் சேனநாயகாவால் மேற்கொள்ளப்பட்ட அதே வகையான குடியேற்றத்திட்டங்கள் விவசாய குடியேற்றத் திட்டம்.
கல்லோயா குடியேற்றத்திட்டங்கள் நிறைவேற்றப்பட்டபோது முஸ்லிம் மக்களினாலும் தமிழ் பேசும் மக்களினாலும் கல்லோயா கும்மி போன்ற பல்பேறு பாடல்கள் மக்கள் மத்தியில் பாடப்பட்டு வந்தன.
அதன் பின்னர் மொழி பண்பாடு சேர்ந்த மற்ற ஏனைய துறைகளில் பண்டாரநாயகாவின் அது தொடர்ச்சியாக இன்னொரு வகையும் மேற்கொள்ளப்பட்டது.
அவரை இரண்டு கட்சிகளும் மாறிமாறி இந்த பெரும் தேசிய இனவாதிகள் மாறிமாறி ஒருவர் பண்பாட்டில் மேற்கொள்ளுவதை இன்னொருவர் கல்வியில் தரப்படுதலால் மேற்கொள்ள இவ்வாறாகவே இவர்கள் கொண்டுவந்தது.
இந்த இயக்கங்கள் அல்லது இந்த விடுதலையாலும் பாராளுமன்ற நடைமுறையை ஏற்றுக்கொண்ட கட்சிகள் கூட தங்களினுடைய அகிம்சைவழிப் போராட்டங்களை மேற்கொள்வதற்கு முன்பாகவே பெரிய நிலாவனை போன்ற கிழக்கு மாகாணத்தின் மட்டக்களப்பு சார்ந்த பகுதிகளில் உள்ள மக்கள் வலுக்கட்டாயமாக படையினர் உதவியோடு சிங்களக்காடையினர் தமிழ்க்கிராமங்களை நோக்கி தாக்குதல் நிகழ்த்துவதற்காக வந்தபொழுது அதற்காக அவர்களுக்காக ஆட்டுக்கடாகறி சமைத்து உண்ணக் கொடுப்பதற்காக ஒரு கடையிலே மேற்கொள்ளப்பட்ட தயாரிப்பு நடைவடிக்கைகளை அவதானித்து கிராம மக்களுக்கு வந்து சொல்ல கிராம மக்கள் தன்னிச்சையாக எழுந்து அவர்களை எதிர்த்துப்போராடி அடித்து கலைத்து சுட்டு விரட்டிய சம்பவங்கள் கிராம மக்களால் மேற்கொள்ளப்பட்டன.
அதையும் இவற்றை எல்லாம் விட இவர்களுக்கு முன் இவற்றையும் விட பின்னால் ஆயுத ரீதியாபோராட்டங்களை முன்னெடுப்பது தமிழ் மக்களுக்கு இடையே உள்ள சாதி எதிர்ப்பு போராட்டங்களை மேற்கொள்ளுகின்ற இடதுசாரி இயக்கங்கள் கூட தமிழ் மக்களுக்கு இடையிலே இருந்த உயர்சாதி வேளாண் குலத்தவர்களுக்கு எதிரான ஆயுதப் போராட்டத்தின் ஊடாகத்தான் ஆலயப்பிரவேச நடவடிக்கைகள் மேற்கொண்டிருந்தது.
ஆகவே இந்த ஆயுதப் போராட்டங்கள் என்பதை அந்த நேரத்தில் இடதுசாரிகள் மேற்கொண்டிருந்தபோது அவற்றை எதிர்த்து எந்தவிதமான ஒரு ஆயுதப்போரட்டமும் பிழை என்று விமர்சிப்பதற்கு எந்தவொரு மனிதாபிமானிகளும் முன்வரவில்லை.
ஆனால் எதற்கும் எந்த ஆயுதம் தாங்கிய போராட்டத்திற்கும் சரி அகிம்சைவழி போராட்டத்திற்கும் சரி அந்த போராட்டம் வீரம் மிக்கதாகவும் நியாய பூர்வமானதாகவும் சர்வதேச மனிதாபிமான நெறிமுறைகளுக்கு குறைவில்லாதவனாகவும் அமைய வேண்டுமென்று குரலெழுப்புதல் நியாயமானது.
அதற்குப் பிறகு கண்டியிலிருந்து காலம் எழுதியவரிகள் அதற்குப்பின்னால் செம்மணியில் இடம்பெற்ற அநியாயப் படுகொலைகள் மிக மோசமான நடவடிக்கைகள் போன்றவற்றை வைத்து செம்மணி என்ற ஒரு தொகுப்பு பல்வேறு பேர் எழுதினர்.
இவ்வாறாக இந்தக் கவிதைகளில் காலந்தோறும் அந்தந்த காலப்பதிவுகளை பல்வேறு கவிஞர்களினாலும் எழுதப்பட்ட பதிவுகளை உள்ளடக்கிய தொகுப்புகள் வெளிவந்திருக்கின்றன.
அப்பொழுதுதான் முதன்முறையாக பேரா.சிவத்தம்பி அவர்கள் எழுதிய முன்னுரை மிக காரசாரமான வாதப்பிரதிவாதங்களை மார்க்சிய வாதிகள் மத்தியில் எழுப்பின.
அவ்வாறு அந்தக் காலகட்டத்தில் இன்னும் பல மார்க்சிய எழுத்தாளர்கள் நந்தினி சேவியர் போன்ற இன்னும் பல மார்க்சியவாதிகளாக இருந்த பல எழுத்தாளர்கள் கூட தமிழ்த்தேசியம் இனப்பிரச்சனை சார்ந்த கதைகள் அந்த காலத்தில் எழுத வெளிப்பட்டார்கள் தெணியான் கலாமணி போன்றோர்கள் அவ்வாறே கலாமணி போன்றவர்கள் கதையெல்லாம் மிகவும் அழகியமுறையில் அந்த சிறுகதைகளைக் கொண்டு வந்தவர்.
அலை சஞ்சிகை இந்தவகையில் மிகவும் முக்கியத்துவம் வாய்ந்த சஞ்சிகை கவிதைகளாக இருந்தாலும் சரி ஏனைய படைப்புகளாக இருந்தாலும் சரி தமிழச்தேசியக் கோட்பாட்டை முழுமனதோடு ஏற்றுக்கொண்டு அதன் அடிப்படையிலேயே பல படைப்புகளை கொண்டு வந்தன.
மூன்று நூற்றாண்டகளாக நாங்கள் எவ்வாறாக அடிமைகளாக இருந்தோம் என்பதை சொல்லுகின்ற ஒரு பாடல் அது.மூன்று நூற்றாண்டுகள் போயின.
ஆயினும் ஆயினும் அம்மா அம்மா உன்னுடைய நெஞ்சகத்தில்இன்னும் விலங்கு இன்னும் விலங்கு தமிழ்த்தாய் மூன்று நூற்றாண்டுகளாக இருக்கின்ற அந்த விலங்கு உடைபடவில்லை என்ற ஆவேசக் குரலாக சேரனுடைய குரல் அந்த நெஞ்சு கொண்ட நெறியன் நாடகத்திலே ஒலித்தது.
ஆகவே இவ்வாறு நெஞ்சு கொண்ட நெறியனைப் போன்ற நாடகங்கள் இதிலிருந்து தீ சுமந்து ஒரு நாள் நாடகம் வரையும் இந்த நாடகம்வரை மிகுந்த ஒரு முக்கியமான பதிவங்களாகத்தான் அந்தக் காலத்தினுடைய முழுவெளிப்பாட்டையும் கொண்டு வந்தனவாக இருந்தன.
ஆகவே இன்று வரைக்கும் இந்த பிரச்சனைக்கு சரியான தீர்வுமுன் வைக்கப்படுவதென்பதும் அது தமிழ்மக்களினுடைய சுயநிர்ணய உரிமையை அடியொற்றிதாக இருக்க வேண்டும் என்பதிலும் எங்களுக்கு அசைக்க முடியாத ஒரு திடமான தீர்மானம் பலநூறு கலைஞர்களுக்கு உள்ளது.
ஆனாலும் எங்களுடைய பழைய பயணத்தில் இருவாறாக இதில் பின்னிணைவு கொண்ட இளைஞர்களும் இதில் மிக அதிதீவிரமான நிலை எடுத்துக்கொண்டு அதிதீவிரமாக போரை ஆதரிக்கின்ற நிலையில் இருப்பவர்களும் முழு விசாரணை செய்து சந்திக்கின்ற ஒரு முக்கியமான புள்ளிமையம் ஏற்படும் இடத்து இந்த போருக்கு முடிவு வருவதற்கும் அதே நேரம் எங்களுக்கும் மிகச் சரியான தீர்வு கிட்டுவதற்கும் இந்த தற்போதைய போருக்கு தீர்வு காணப்போவதில்லை.
இது போலியான கவிஞர் நுஹ்மான் சொல்வதைப் போல அந்த பாடலோடு உங்களுக்கு முடிக்கலாம் என்றிருக்கிறேன்.புகலிடம் பெற்றவர்கள் நாங்கள் கனவு காண்பவர்களால் பொய்யான சமாதானத்தால் குழப்பி விடப்பட்டவர்களால் பூமியில் எல்லா பாகங்களிலும் அடிமைகளாய்அகதிகளாய்அவமானப்பட்டவர்கள் நாங்கள்.எங்கள் வீடுகளில் நாய்கள் விளையாடுகின்றன.எங்கள் வீடுகளில் முதியோர்கள் தனித்து விடப்படுகிறார்கள் எங்கள் வீடுகளில் விளக்குகள் எரிவதில்லை.எங்கள் கிராமத்தின் வீதிகள் இறந்து போயின.அய்யோ அறுவடைக்காலத்தில் எங்கள் வயல்கள் பறி போயின.அய்யோ மீன்விடும் காலத்தில் எங்கள் கடல்கள் பறிபோயிற்று.
இவற்றுக்கான தீர்வு காண போராடுவது போராளிகளின் பணி.இந்த இரண்டில் இரண்டுமான எழுச்சி சரியான ஒரு தர்மபாதையை நோக்கி நடைபோடுமானால் அது நமக்கு ஒரு சந்தோசமான காலமாக அமையும்.
அரசியல் வரலாற்றைப் பேசவேண்டிய அவசியம் எங்களுக்கு இல்லாமல் பறிபோனால் நாங்கள் ஏன் இந்த பிரச்சனையிலே இப்படியான படைப்புகளை படைக்கவேண்டிய தேவை ஏற்பட்டிருக்கிறது என்பதைச்சொன்னால் உங்களுக்கு உதவியாக இருக்குமென்று நாங்கள் நினைக்கிறோம்.
ஒரு காலத்தினிலே யாழ்ப்பாணத்திலே தீண்டாமை ஒழிப்பு வெகுஜன இயக்கம் ஒரு போராட்டத்தை ஆயுதப்போராட்டத்தைத் துவங்கியது.
ஆலயப்பிரவேசம் தேநீர்கடைப் பிரவேசம் போன்றவற்றை இடதுசாரிகள் என்று சொல்லப்படுபவர்கள் ஆயுதப்போராட்டத்தை உக்கிரமாக நடத்தினார்கள்.
எனவே அப்பொழுது நாங்கள் உண்மையிலேயே எங்களுக்கு இந்த தீண்டாமை ஒழிப்பு பற்றி சொன்ன இந்த போராட்டத்தில் அடக்கி ஒடுக்கப்பட்ட மக்களுக்கு எதிராக நிற்கிற இந்த மக்களின் அடக்குபவர்கள் மீது அவர்கள் சொல்லுகின்ற அந்த தத்துவங்களின் மீது எங்களுக்கு அப்பொழுது சிங்கள பிரதேசங்களில் அல்ல சிங்களவர்களுடைய அடக்குமுறைகள் பற்றியதைவிட இது கொஞ்சம் உக்கிரமாக எங்களுக்குத் தெரிந்தது.
ஆனால் பிற்காலத்திலே நாங்கள் இந்த தேசிய இயக்கத்தில் எங்கள் கார்த்திகேசன் போன்றவர்கள் கூட ஒரு இடதுசாரி என்று பார்க்காமல் ரயில்நிலையத்தில் வைத்து தாக்கப்பட்ட பொழுதுதான் அது சாதியில குறைஞ்சதா இருந்தாலும் பரவாயில்லை.
மாகோ சந்தியிலே என்னை ஒருவன் அடித்தான்.அவனுடைய முகத்தைப் பார்த்த பொழுதும் மாவிட்ட புரத்தைக் கண்டதுபோல அந்த முகம் இருந்தது என்ற தொனிபட பாடுகிறார்.
அடக்குமுறைக் கொடுமை எங்கிருந்து வந்தாலும் அதற்கு எதிராக எங்களுடைய பேனாக்களை பயன்படுத்த வேண்டுமென்கின்ற ஒரு காரணத்திற்காக எங்களுடைய அடையாள அட்டை தரப்பட்டிருப்பது எங்களை தமிழன் என்று காட்டுவதற்காக என்பதை உணர்ந்து கொண்ட காரணத்தினால் அந்த அடக்குமுறைக்கு எதிராக நான் என்னுடைய பேனாவை நான் பயன்படுத்த துவங்கினேன்.
அப்படியான படைப்புகள் தொடர்ந்தும் அடக்கி ஒடுக்கப்படுகின்ற அல்லது பாதிக்கப்படுகின்ற மக்களுக்கு மத்தியிலே நின்று வெளிவந்து கொண்டிருப்பதை நான் பார்க்க கூடியதாக இருக்கிறது என்று சொல்லுகிறேன்.
எதிரணியைச் சேர்ந்தவர் என்பதற்காக செங்கை ஆழியானுடைய படைப்புகளை நாங்கள் நிச்சயமாக ஆவணப்படுத்த வேண்டிய தேவை ஒன்று எங்களுக்கிருக்கிறது.
காரணம் என்னவென்றால் இரவுநேரப் பயணிகள் நாங்கள் பலாலி கடலைத் தாண்டி பிரியாமல் அந்த காலத்தை காரணப்படுத்திய ஒரு நல்ல புத்தகம் இரவுநேரப் பயணிகள் யாழ்ப்பாணத்து ராத்திரிகளைப் பற்றி அவர் எழுதியிருக்கிறார்.
அதுபோல ரஞ்சகுமார் என்று வன்னிப்பிரதேசத்திலே தாமரைச்செல்வி என்கின்ற ஒரு பெண் இவர்கள் தங்களுடைய உண்மையான கஷ்டங்களையும் இதுகளையும் எழுதுகின்ற பொழுது அதுதான் போர்க்காலச்சூழலில் வருகின்ற இலக்கியம்.
ஆனால் ஒரு சிலர் என்னுடைய போர்க்களத்தை வெளியிலே இருந்து பார்த்துக்கொண்டு பாவனை பண்ணுகின்ற அந்த போலியான இலக்கியங்களும் வரத்தான் செய்கின்றன.
அவற்றைவிட உண்மையான இலக்கியங்களை நீங்கள் தேடி படிக்க வேண்டுமென்று கேட்டுக்கொண்டு என்னுடைய இந்த ஒப்புதல் வாக்குமூலத்தை நான் முடித்துக்கொள்கிறேன்.
அதனால் நான் இறுதியாக போடப்பட்ட ஒரு நாடகம் இரண்டு மாதங்களுக்கு முன்னர் போட்ட ஒரு நாடகம் மனவிலங்கு அதில் இறுதியாக வாசிக்கப்பட்ட அடிகளை உங்களுடன் பகிர்ந்து கொள்கிறேன்.
புகலிடத்தில் வாழும் தமிழ்மக்கள் அங்கு தோன்றும் இலக்கியங்களுக்குப் பின்னணியாக உள்ள சில அம்சங்களைப் பற்றி நாம் சில வார்த்தைகள் உங்களிடம் பகிர்ந்து கொள்கின்றேன்.
அதாவது பழந்தமிழ் இலக்கியப் பரப்பிலிருந்து வியாபித்த இந்த இலக்கியத் தளத்திலிருந்து முக்கியமான ஒரு பாய்ச்சலாக இந்த புகலிட இலக்கியங்களை நாங்கள் கவனிக்கக் கூடியதாக இருக்கின்றது.
ஜெயபாலன் கூட தனது அண்மையில் வெளிவந்த ஈழத்து மண்ணும் எங்கள் முகங்களும் அந்த கவிதைத் தொகுப்பில் தனது தாயைப் பற்றிய தாய்க்காக அதனை அற்பணிக்கின்றார்.
தனது தொப்புள் கொடியை வெட்டி விடாது கண்ணீராலும் செந்நீராலும் என்னைக் காத்து வருகிற அம்மா ராமநாத ராசம்மாவுக்கு என்று அந்தத் தொகுதி கூறும்பொழுது அங்கேஅந்த தொப்புள் கொடி இன்னமும் தொடர்ந்தும் ஈழத்தில் இருக்கின்ற அந்த நம்பிக்கையை ஈழத்திலிருந்து புலம்பெயர்ந்த இந்த புகலிடங்களில் வாழும் மக்களிடம் நாங்கள் காணக்கூடியதாக இருக்கின்றது.
புலம்பெயர்ந்த நாடுகளுக்கு பலராலும் கூறப்படும் இந்த மேற்கு நாடுகளுக்குச் சென்றவர்கள் அனுப்பும் அன்னியச் செலவாணியை ஓரளவுக்கு சமாளித்துக் கொண்டு வாழ்பவர்கள் இந்த இரண்டு முகங்களும் இந்தியாவிலேயே உள்ளன.
ஈழத்துக்கு வெளியே இந்தியாவிற்கு வெளியேயான புகலிடத்தைச் சேர்ந்தவர்களென்று நாங்கள் கூறுபவர்கள் அவர்களிலும் பல்வேறு முகங்கள் காணப்படுகின்றன.
அங்கு தாங்கள் புகலிடத்தைச் சாராதவர்கள் என்றும் புகலிட அதாவது அகதிகளாக வந்தவர்கள் அல்ல என்று மார்பைத் தட்டிக்கொண்டு நின்ற ஒரு பகுதியினர் அந்த நாடுகளிலே காணப்படுகின்றனர்.
அவர்கள் அகதிகளாகச் சென்று அகதிகளாக தஞ்சம் கேட்ட மக்களை வேற்று நாட்டார்போல புறக்கணித்த செய்திகள் இந்த இலக்கியத்தில் நீங்கள் காணலாம்.
ஆனால் இன்று அந்த நிலைமாறி ஈழத்தில் இருந்துவந்த அனைவரும் அகதிகள் என்ற அந்த ஒரு பொதுத்தன்மையை இன்று நாங்கள் பலரிடமும் காணக்கூடியதாக இருக்கிறது.
இதற்கான காரணம் என்னவென்றால் இந்த நாடுகளில் எவ்வாறு தலித்துக்களின் பிரச்சனைகள் பெரிய பிரச்சனைகளாக தலித் இலக்கியம் கூடுதலான மக்களுடைய கவனத்துக்கு எடுத்துக்கொண்டதோ அது போல மேற்கு நாடுகளிலும் நாங்கள் ஈழத்தவர்கள் அல்ல அல்லது அகதிகள் அல்ல என்று கூறியவர் கூட நாங்களும் ஈழத்தவர்கள் தான் என்ற ஒரு உணர்வுக்கு அவர்கள் விரும்பியோ விரும்பாமலோ தள்ளப்பட்டிருக்கிறார்கள்.
இதில் குறிப்பாக ஒரு காலத்தில் தங்களை தங்களுடைய காலில் நிற்கக்கூடிய நிலைக்கு வந்தவர்கள் இங்கு காணப்பட்ட பல்வேறு பாரம்பரியங்களை மீளுருவாக்கம் செய்ய முயலுகின்றனர்.
யாழ்ப்பாணத்துப் பாடசாலைகளை பாலமாகக் கொண்டு அங்கு சங்கங்கள் அதாவது பழைய மாணவச்சங்கங்களை உருவாக்கி அதில் தலைமைத்துவம் நாங்கள் தலைவர்கள் என்று போட்டியிடுகின்றார்கள்.
இவர்களில் பெரும்பாலனவர்களுடைய வேலை அங்கு பெரிய அதிபர்களாக இருந்தவர்கள் கூட இங்கு செக்யுரிட்டி கார்ட்சாக வேலை செய்கிறார்கள்.
ஆனால் இந்த பழைய மாணவச்சங்கங்கள் அவர்களுக்கு ஒரு தளமாக தங்களது முகங்களை அடையாளம் காட்டக்கூடிய தாங்கள் சமூகத்தில் பெரியவர்களாக இருக்கின்றோமென்று அடையாளம் காட்டக்கூடிய ஒரு தன்மையை அங்கு நாங்கள் காணக்கூடியதாக இருக்கின்றது.
அவர்கள் கால்சட்டை போடுகிறார்கள் ண்சாக்ஸ் போடுகிறார்கள் விரும்பிய உடையை அணியக்கூடிய சூழல் வந்துவிட்டது என்பதை அவர்கள் வெளியில் காண்கிறார்கள்.
இந்தமேற்கு நாடுகளிலே அதாவது மக்களை குழுக்கள் குழுக்களாக எங்களுடைய மக்களையே குழுக்கள் குழுக்களாகக் காட்டும் ஒரு பண்பு காணப்படுகின்றது.
அந்த பத்திரிக்கைகள் ஒரு போக்குடையவையாகவும் எந்த விதமான சாரம்சத்தையும் கொள்ளாமல் ஒன்றே திரும்பத் திரும்பப் பாடும் பத்திரிக்கைகளாகவே பல பத்திரிக்கைகள் வெளிவருகின்றன.
ஏனைய பத்திரிக்கைகள் அங்கு எந்தவிதமான சாராம்சத்தையும் கொள்ளாமல் தாங்கள் தங்களுடைய முகம் வெளியேதெரியவேண்டிய அந்த நோக்கத்திற்காக இயங்குபவையாக உள்ளன.
உதாரணமாக ஒரு பத்திரிக்கை ஆசிரியனுடைய பெயர் அந்தப் பத்திரிக்கையின் பெயர் தகப்பனுடைய பெயர் வராது கார்த்திகேசு சிவதம்பி என்று வராது அது உதியன் சோஅண்டுசோ அப்படித்தான் அந்த பத்திரிக்கைகள் பத்திரிக்கை ஆசிரியர்களை கூப்பிடுவார்கள்.
முதலிலேயே இதுவரை காலமும் ஒருவழிப் பாதையாக அமைப்பதற்கு ஆன முயற்சியை எடுத்து ஆறாம் திணை காலச்சுவடு சரிநிகர் ஆகியவற்றுக்கு எனது நன்றியைத் தெரிவித்துக்கொள்வதுடன் இங்கே ஒரு அருமையான கலந்துரையாடலை இந்த பல்கலைக்கழகத்தில் இனிய நண்பர்களுடன் செலவழிப்பதற்காக களம் அமைத்துத்தந்த பேரா.அரசு அவர்களுக்கு எனது நன்றியைத் தெரிவத்துக்கொள்கிறேன்.
காலதாமதமாக வந்ததற்கான மன்னிப்பை ஏனெனில் எமது நாட்டில் சுதந்திரமாக பயணிக்கவோ பேசவோ எழுதவோ முடியாநிலையில் இங்கே வந்ததும் நாங்கள் அனுபவிக்கும் அந்த ஆவேசத்துடன் அவுத்துவுட்ட ஆட்டுகுட்டிகள்மாதிரி நாங்கள் ஓடிக்கொண்டிருக்கிறோம்.
அதற்கான மன்னிப்பை உங்களிடம் கூறிக்கொண்டு தாமதமாக வந்தபடியால் இந்த கலந்துரையாடல் எந்த வழியில் சென்றதென்று பூரணமாகத் தெரியாநிலை.
பொதுவாக இங்கு குறிப்பிட்டது தமிழ்ப்பிரதேசத்தில் நிகழ்ந்த ஆயுதப் போராட்டங்களைப் பற்றி அதைவிட முக்கியமான இரண்டு பெரிய ஆயுதக்கிளர்ச்சியை சிங்களக் காடையர்கள் நிகழ்த்தி இரண்டு தடயம் பெரிய படுகொலைகளுக்கு உள்ளானோம்.